
(Специална законодателна процедура – консултация)
Европейският парламент,
–	като взе предвид предложението на Комисията до Съвета (COM(2025)0581),
–	като взе предвид член 113 от Договора за функционирането на Европейския съюз, съгласно който Съветът се е консултирал с него (C10‑0296/2025),
–	като взе предвид член 84 от своя Правилник за дейността,
–	като взе предвид доклада на комисията по икономически и парични въпроси (A10-0160/2026),
1.	одобрява предложението на Комисията във вида, в който е изменено;
2.	приканва Комисията съответно да измени своето предложение съгласно член 293, параграф 2 от Договора за функционирането на Европейския съюз;
3.	приканва Съвета, в случай че възнамерява да се отклони от текста, одобрен от Парламента, да информира последния за това;
4.	призовава Съвета да се консултира отново с него, в случай че възнамерява да внесе съществени изменения в предложението на Комисията;



5.	възлага на своя председател да предаде позицията на Парламента съответно на Съвета, на Комисията и на националните парламенти.



Изменение		1
Предложение за директива
Съображение 2 a (ново)
	

	Текст, предложен от Комисията
	Изменение

	
	(2a)	Новите категории акцизи, определени в Директива (ЕС) …/… на Съвета1a+, следва да бъдат добавени към примерните нива по отношение на придобиванията от частни лица за собствено ползване.

	
	___________

	
	1a Директива (ЕС) …/… на Съвета от … относно структурата и ставките на акциза върху тютюна и свързаните с тютюна изделия (преработен текст) (ОВ L …, …, ELI: …).

	
	+ ОВ: Моля, въведете в текста номера на Директивата, съдържаща се в документ 2025/0580(CNS), и добавете номера, датата, заглавието и данните за публикацията в ОВ на Директивата в бележката под линия.



Изменение		2
Предложение за директива
Съображение 2 б (ново)
	

	Текст, предложен от Комисията
	Изменение

	
	(2б)	Промените в примерните равнища следва да се основават на принципа, че продуктите в новите категории съгласно Директива (ЕС) .../... [ОВ: моля, въведете номера на директивата, съдържаща се в документ 2025/0580(CNS)], служат като алтернатива на продуктите, които вече са предмет на примерните равнища съгласно Директива (ЕС) 2020/262 на Съвета. Поради това примерните равнища за тези нови категории следва да бъдат сравними с тези за продуктите, които вече са предмет на примерните равнища съгласно Директива (ЕС) 2020/262 на Съвета.

